laion/Wikipedia-Exotic huggingface dataset:
בומונט

בומונט (באנגלית: Beaumont) היא עיר במזרח טקסס שבארצות הברית, הממוקמת כ-137 ק"מ ממזרח ליוסטון. נכון לשנת 2019, אוכלוסיית העיר משוערת בכ-116,000 תושבים. מבחינה פוליטית, העיר מנוהלת על ידי מועצה בת שבעה חברים. כארבעה נציגים נבחרים על ידי מחוזות בחירה, וכשלושה נציגים (ובהם ראש העירייה) נבחרים על ידי כלל התושבים. מבין התושבים הידועים שהתגוררו בעיר, ניתן למנות את רוברט קריפן, ג.פ. "ביג בופר" ריצ'רדסון, בייב דידריקסון וקנדריק פרקינס. בשנת 1824 הוקמה חווה על הנהר שבסמוך לעיר. בשנת 1835 הוקמה עיירה של ממש, אשר הוכרזה כעיר בשנת 1838. בשנים אלו הפעילות העסקית סבבה סביב נדל"ן, סחר וייצור עצים. בשנת 1892 החלה לפעול תעשיית אורז משגשגת מאוד בעיר, אשר פועלת עד היום. בשנת 1901 התגלה שדה נפט בסמוך לעיר, אשר הזניק את כלכלת העיר ואת מספר תושביה. במהלך מלחמת העולם השנייה פעלו בעיר מספר מפעלים לייצור ספינות עבור צי ארצות הברית. באותן השנים, שמי בומונט שירתו את אימוני צועדי חיל האוויר של ארצות הברית. בתקופה זו המתיחות הגזעית עלתה על גדותיה עד כדי מהומות של ממש שגרמו למספר הרוגים. בשנת 2005 העיר נפגעה בעקבות הוריקן ריטה, ובשנת 2017 הוריקן הארווי פגע אף הוא בעיר. מדיה וקבצים בנושא בומונט בוויקישיתוף אתר האינטרנט הרשמי של בומונט (באנגלית) בומונט, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
ריצ'רדסון (טקסס)

ריצ'רדסון (באנגלית: Richardson) היא עיר בטקסס שבארצות הברית המהווה למעשה פרבר של דאלאס. נכון לשנת 2019, אוכלוסיית העיר משוערת בכ-121,000 תושבים. מבחינה פוליטית, ריצ'רדסון מנוהלת על ידי מועצה בת שישה חברים הנבחרים על ידי כלל תושבי העיר. מבחינה כלכלית, ריצ'רדסון היא מרכז לחברות תקשורת רבות וגדולות, ובהן: ורייזון תקשורת, Fujitsu, סיסקו מערכות, AT&T, id Software, סמסונג, ZTE וטקסס אינסטרומנטס. בסיס כלכלי משמעותי נוסף הוא תעשיית הביטוח שמספקת תעסוקה לתושבים רבים. אוניברסיטת טקסס בדאלאס יושבת בעיר וגם היא תורמת לכלכלה המקומית. מתיישבים החלו להגיע לאזור ריצ'רדסון בשנות ה-40 וה-50 של המאה ה-19. לאחר מלחמת האזרחים האמריקנית הוקמה בסמוך להתיישבות קו מסילת רכבת שהאיצה את פיתוח העיירה אשר הוכרזה כעיר בשנת 1873. בשנת 1910 מספר התושבים עמד על כ-600 נפש. מספר זה הכפיל את עצמו עד שנת 1950. בשנים שלאחר מכן החלה צמיחה משמעותית כתוצאה משיפור התחבורה האזורית. מדיה וקבצים בנושא ריצ'רדסון בוויקישיתוף אתר האינטרנט הרשמי של ריצ'רדסון (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
לואיסוויל (טקסס)

לואיסוויל (באנגלית: Lewisville) היא עיר בטקסס שבארצות הברית. נכון לשנת 2019, העריכו שאוכלוסיית העיר מנתה כ-109,000 תושבים. מבחינה פוליטית, העיר מנוהלת על ידי מועצה בת שישה חברים הנבחרים על ידי כלל תושבי העיר אחת לשלוש שנים ואינם משויכים מפלגתית. ראש העיר אינו מצביע בדרך כלל, אלא מכריע רק במקרה של תיקו. ההתיישבות באזור החלה בשנות ה-40 של המאה ה-19. בשנת 1845 נקברה ילדה אפרו-אמריקאית ממשפחת עבדים, ובכך נפתח בית הקברות המקומי. בשנים שלאחר מכן תעשיית הכותנה המשיכה לשגשג. צמיחה משמעותית החלה בהתיישבות עם פתיחת קו הרכבת בשנת 1881. העיירה הוכרזה כעיר בשנת 1925. בשנת 1930 כבר התגוררו בעיר כ-850 תושבים. הצמיחה המשמעותית של העיר החלה בשנות ה-50. בשנת 1974 נפתח נמל תעופה בסמוך לעיר. מדיה וקבצים בנושא לואיסוויל בוויקישיתוף אתר האינטרנט הרשמי של לואיסוויל (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
ווצ'יץ'

ווצ'יץ' (בסרבית: Vučić, Вучић; במקדונית: Вучиќ) הוא שם משפחה. האם התכוונתם ל... סאניה ווצ'יץ' – זמרת סרבית אלכסנדר ווצ'יץ' – פוליטיקאי סרבי, נשיא סרביה הנוכחי מרטין ווצ'יץ' – זמר מקדוני וויצ'יץ'
יחסי גרמניה–פיג'י

יחסי גרמניה–פיג'י הם היחסים בין הרפובליקה הפדרלית של גרמניה לבין הרפובליקה של פיג'י. הרפובליקה הפדרלית של גרמניה ופיג'י כוננו יחסים דיפלומטיים ב-1 באוגוסט 1973. לגרמניה אין שגרירות בפיג'י אלא היא מיוצגת על ידי שגרירות גרמניה בוולינגטון, ניו זילנד. מאידך, פיג'י מיוצגת בגרמניה באמצעות הנציבות העליונה בלונדון, הממלכה המאוחדת. היחסים הכלכליים הדו-צדדיים מוגבלים. היבוא לגרמניה הסתכם בשנת 2019 ב-1.749 מיליון אירו ואילו היצוא הגרמני הסתכם ב-8.671 מיליון אירו. ה-Deutsche Gesellschaft für Internationale Zusammenarbeit (GIZ) GmbH מקיים משרד אזורי בבירה סובה ומתאם משם את שיתוף הפעולה לפיתוח גרמניה עם האזור, כמו תוכנית אזורית להתאמה לשינויי אקלים ופרויקטים אזוריים המקדמים את ההגנה על המגוון הביולוגי הימי והחופי, כמו גם שימור יערות. גרמניה תומכת גם בפיתוח מדינת האי באוקיינוס השקט באמצעות תרומותיה לקרן הפיתוח האירופית (EDF) ויישמה בעבר מיקרו-פרויקטים בתחומי התשתיות, בתי הספר והכשרה מקצועית ובריאות. בשנת 2017, ועידת שינוי האקלים COP23 התקיימה בבון בראשות נשיאות פיג'י. שיתוף הפעולה הטוב והדוק בין המדינות סייע להבטיח כי הכנס יצליח. פיג'י חברה בקבוצת המדינות בנושא אקלים וביטחון באו"ם. מדיה וקבצים בנושא יחסי גרמניה–פיג'י בוויקישיתוף יחסי גרמניה–פיג'י, באתר משרד החוץ הגרמני יחסי גרמניה–פיג'י, באתר משרד החוץ הגרמני
טיילר (טקסס)

טיילר (באנגלית: Tyler) היא עיר בטקסס שבארצות הברית. נכון לשנת 2019, אוכלוסיית העיר משוערת בכ-107,000 תושבים. העיר קרויה על שם נשיא ארצות הברית ג'ון טיילר. העיר הוקמה באפריל 1846. בעשרות שנותיה הראשונות של העיר, הייתה הכלכלה מבוססת על חקלאות וגידול עצים. עם פרוץ מלחמת האזרחים האמריקנית בשנת 1861, היו בעיירה למעלה מ-1,000 עבדים (35% מתושבי העיר). אזרחיה הלבנים של העיר תמכו באופן נלהב בקונפדרציה ורבים מהם התגייסו לצבא הדרום. בשנת 1870 הוקם הבנק הראשון בעיר ותחנת הרכבת נוסדה בשנת 1874. בעשורים שלאחר מכן טיילר הפכה למרכז כלכלי וחקלאי אזורי. בנוסף על כך, מאפיין בולט של תקופה זו היה המתיחות הגזעית שגרמה למספר נרצחים אפרו-אמריקאים בלינצ'ים. בשנת 1971 אוניברסיטת טקסס פתחה סניף מקומי בטיילר. מקסיקו סן מיגל דה איינדה, מקסיקו צרפת מץ, צרפת קוסטה ריקה ליבריה, קוסטה ריקה פולין ילניה גורה, פולין מדיה וקבצים בנושא טיילר בוויקישיתוף אתר האינטרנט הרשמי של טיילר (באנגלית) טיילר, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
חורבת שיבתין

חורבת שבתין היא אתר ארכאולוגי, השוכן כ-500 מטר צפונית ליישוב ניל"י שבשומרון ובסמוך לכפר הפלסטיני שבתין, צפונית למודיעין עילית ומערבית לכפר הפלסטיני שיבתין האתר שוכן בגובה של 340 מטר מעל פני הים, ונמצא על תל מזרחית לכביש 446, בתחום המועצה האזורית מטה בנימין, בדרום־מערב השומרון. האתר נסקר לראשונה על ידי צוות סקר החרום, אשר מסרו אודות שרידי מבנים בנויים גזית, אבן ממל של בית בד וממצא חרסים מהתקופה 'הרומית-ביזנטית'. בסקר אפרים דווח על שרידי מבנים, בורות מים ושרידי בית בד. הסוקרים ליקטו חרסים מהתקופות הפרסית, הביזנטית ואסלאמית הקדומה. בראשית שנות ה-2000 נערכה באתר חפירת הצלה בידי ליאור שפירא במהלכה נחשפו שני בתי בד מן התקופה הביזנטית והאיסלאמית הקדומה. ביוני 2015 האתר נסקר בידי צוות סקר דרום השומרון. בחלקו הדרומי של האתר התגלה מקווה טהרה. המקווה כולל מבוא מדורג ופתח קשות המוביל לחדר טבילה שצורתו מלבנית ודופנותיו מכוסים בטיח אפור. במדרון המערבי של גבעת האתר אותרו קברים ביניהם לפחות קבר כוכים אחד וכן גת גדולה. הסוקרים ליקטו חרסים מהתקופות הבאות: פרסית, הלניסטית, חשמונאית, רומית קדומה (כולל התקופה שבין המרידות), ביזנטית ואסלאמית קדומה. לפי עדויות ארכאולוגיות האזור היה מיושב החל מתקופת הברזל בארץ ישראל. "ח'רבת שבתין", ונמצאו בו שרידי יישוב מהתקופה הפרסית בארץ ישראל והתקופה ההלניסטית בארץ ישראל. לפי "לקסיקון ארץ ישראל", ייתכן לזהות ב"ח'רבת שבתין" את העיר שבתן, הנזכרת ברשימת תחותמס השלישי, הנזכרת ברשימת רעמסס השני. חלקי בית בד חלקי בית הבד חלקי בית הבד מראה כללי של התל גומחות חצובות בור מים מראה כללי במרכז האתר בית בד עברי קדום בית בד עברי קדום גופנא ר' ופורת י', תשל"ב, "הסקר בארץ אפרים ומנשה", בתוך: מ' כוכבי (עורך), יהודה שומרון וגולן, סקר ארכאולוגי בשנת תשכ"ח, ירושלים, 235 (אתר מס' 224); רביב ד', תשע"ד, "היישוב היהודי בפלך תמנה משלהי ימי הבית השני ועד מרד בר-כוכבא", בתוך: מ' ביליג (עורכת), מחקרי יהודה ושומרון, כג, אריאל, עמ' 174–175. Finkelstein I., Lederman Z. & Bunimovitz S., 1997, A Highland of Many Cultures, The Southern Samaria Survey, The Sites, Tel Aviv, p. 194. Magen Y., 2008, "Oil Production in the Land of Israel in the Early Islamic Period", in: A. Mallka ed.), Judea and Samaria Researches and Discoveries (JSP 6), Jerusalem, pp. 383-384. גופנא ר' ופורת י',, הסקר בארץ אפרים ומנשה תשל"ב, גופנא ר' ופורת י', תשל"ב,מתוך: מ' כוכבי (עורך), יהודה שומרון וגולן, סקר ארכיאולוגי בשנת תשכ"ח, ירושלים, 235 (אתר מס' 224); דביר רביב, היישוב היהודי בפלך תמנה משלהי ימי הבית השני ועד מרד בר-כוכבא, מ' ביליג (עורכת), מחקרי יהודה ושומרון, כג, אריאל, עמ' 174–175
קולג' סטיישן

קולג' סטיישן (באנגלית: College Station) היא עיר בטקסס שבארצות הברית. נכון לשנת 2019, אוכלוסיית העיר משוערת בכ-118,000 תושבים. העיר ממוקמת כ-130 ק"מ צפונית-מערבית ליוסטון וכ-140 ק"מ צפונית-מזרחית לאוסטין. בעיר פועל הקמפוס הראשי של אוניברסיטת טקסס A&M. בזכות האוניברסיטה ישנה פעילות רבה של ארגונים מדעיים וטכנולוגיים, ובהם נאס"א, המכונים הלאומיים לבריאות והקרן הלאומית למדע. אצטדיון הפוטבול של האוניברסיטה, קייל פילד, מכיל 102,733 מושבים, ונכון ל-2023 הוא האצטדיון הרביעי בגודלו בארצות הברית והשישי בגודלו בעולם. בעיר ממוקמים הספרייה והמוזיאון הנשיאותיים על שם ג'ורג' הרברט ווקר בוש. מבין תושביה הידועים של קולג' סטיישן ניתן למנות את נורמן בורלוג, ביארנה סטרוסטרופ, טיפאני ת'ורנטון, אלכס קארוסו ורוברט גייטס. בשנת 1860 החלה להתפתח בארזור קולג' סטיישן הרכבת האזורית של טקסס, ובשנת 1871 נפתחה במקום המכללה שתהפוך מאוחר יותר לאוניברסיטת טקסס. בתחילת המאה ה-20 כבר התגוררו בעיירה כמעט 200 איש, והיא הוכרזה כעיר בשנת 1938. בשנה זו כבר התגוררו בעיר כ-2,000 תושבים. מדיה וקבצים בנושא קולג' סטיישן בוויקישיתוף אתר האינטרנט הרשמי של קולג' סטיישן (באנגלית) קולג' סטיישן, ברשת החברתית אקס (טוויטר) קולג' סטיישן, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
ספוקיין ואלי

ספוקיין ואלי (באנגלית: Spokane Valley) היא העיר התשיעית בגודלה במדינת וושינגטון שבארצות הברית והפרבר המשמעותי של ספוקיין. נכון לשנת 2019, אוכלוסיית העיר משוערת בכ-101,000 תושבים. ההתיישבות באזור החלה בשנת 1849, אך היא הוכרזה כעיר בשנת 2003. מדיה וקבצים בנושא ספוקיין ואלי בוויקישיתוף אתר האינטרנט הרשמי של ספוקיין ואלי (באנגלית) ספוקיין ואלי, סרטונים בערוץ היוטיוב ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
יחסי גרמניה–טובאלו

יחסי גרמניה–טובאלו הם היחסים בין הרפובליקה הפדרלית של גרמניה לבין טובאלו. הרפובליקה הפדרלית של גרמניה ופיג'י כוננו יחסים דיפלומטיים ב-26 ביוני 1979. בנובמבר 2017 הוביל ראש ממשלת טובאלו, אנלה סופוגא, משלחת לוועידת האקלים של האו"ם (COP 23) בבון, שם אירח גם סדנה. הסחר הדו-צדדי בין גרמניה לטובאלו הוא צנוע. על פי נתוני DESTATIS, גרמניה ייצאה לטובאלו בשווי 10,000 אירו בשנת 2019 וייבאה סחורות בשווי 126,000 אירו מהמדינה. הספנות הימית היא סקטור חשוב מאוד עבור טובאלו. חברות ספנות גרמניות מנהלות משרד גיוס בפונאפוטי. שיתוף הפעולה הגרמני עם טובאלו לובש צורה של מיקרו-פרויקטים. חברת Deutsche Gesellschaft für Internationale Zusammenarbeit (GIZ) GmbH מבצעת גם פרויקטים בארצות האוקיינוס השקט שממנו נהנית טובאלו. מטרת הפרויקט האזורי הנוכחי, התמודדות עם שינויי אקלים באזור איי האוקיינוס השקט, היא לחזק את יכולות ההסתגלות לשינויי האקלים באזור על ידי מתן שירותי ייעוץ בין השנים 2009–2020. המימון הכולל של הפרויקט לאורך השנים הסתכם ב-53,472 מיליון אירו. גרמניה גם מסייעת לקדם את התפתחות טובאלו באמצעות תרומותיה לקרן האירופית לפיתוח (EDF). טובאלו חברה בקבוצת המדינות בנושא אקלים וביטחון באו"ם. גרמניה מיוצגת בטובאלו באמצעות שגרירותה בוולינגטון, ניו זילנד. טובאלו מיוצגת בגרמניה באמצעות שגרירותה בבריסל, בלגיה. יחסי גרמניה–טובאלו, באתר משרד החוץ הגרמני יחסי גרמניה–טובאלו, באתר משרד החוץ הגרמני
יחסי גרמניה–סמואה

יחסי גרמניה–סמואה הם היחסים בין הרפובליקה הפדרלית של גרמניה לבין המדינה העצמאית של סמואה. במרוצת המאה ה-19 קיבלו על עצמם רוב התושבים את הנצרות בהשפעת מסיונרים אנגלים ואחרים. בשנת 1899 הייתה סמואה המערבית לקולוניה גרמנית, בעוד האיים המזרחיים היו למושבה אמריקאית. ב-29 באוגוסט 1914, בתחילת מלחמת העולם הראשונה, נכבשה סמואה הגרמנית על ידי חיל משלוח מניו זילנד. ניו זילנד המשיכה להחזיק באי עד שנת 1962 תחת משטר נאמנות של האו"ם, אז הפכה סמואה המערבית למדינה עצמאית. הרפובליקה הפדרלית של גרמניה וסמואה כוננו יחסים דיפלומטיים ב-18 במאי 1972. היחסים הכלכליים הדו-צדדיים מוגבלים. הסחר הדו-צדדי בין גרמניה לסמואה הוא מאוד צנוע. על פי נתוני משרד הסטטיסטיקה הפדרלי, גרמניה ייצאה סחורות בשווי 2.858 מיליון אירו לסמואה בשנת 2019 וייבאה סחורות בשווי 299,000 אירו מהמדינה. סמואה הייתה בעבר מדינה בראש סדר העדיפויות של שיתוף הפעולה הגרמני באוקיינוס השקט. כעת, שיתוף הפעולה בפיתוח מתרחש בעיקר באירופה. לתקופה שבין 2014 ל-2020, גרמניה תמכה בסמואה בהיקף של 20 מיליון אירו לפרויקטים של שיתוף פעולה בפיתוח עם סמואה וכן 4.5 מיליון אירו נוספים לקידום אנרגיות מתחדשות. גרמניה תומכת בפיתוח מדינת האי באוקיינוס השקט באמצעות תרומותיה לקרן האירופית לפיתוח (EDF). ה-Deutsche Gesellschaft für International Zusammenarbeit (GIZ) מבצעת גם פרויקטים שונים בארצות האוקיינוס השקט, מהם נהנית סמואה. מטרת הפרויקט האזורי התמודדות עם שינויי אקלים באזור איי האוקיינוס השקט היא לחזק את יכולות ההסתגלות לשינויי האקלים באזור באמצעות מתן שירותי ייעוץ. המימון הכולל לפרויקט לאורך תקופת 2020 מסתכם ב-53.472 מיליון אירו. גרמניה גם עוסקת באופן פעיל בתמיכה בסמואה, במיוחד בקידום מיקרו-פרויקטים ברמה העירונית. בפרויקט משותף עם הארכיון הלאומי של ניו זילנד, גרמניה מסייעת לרשות הארכיון והרשומות הלאומית של סמואה לבנות יכולות לדיגיטציה ושימור חומרים היסטוריים. גרמניה מיוצגת בסמואה באמצעות שגרירותה בוולינגטון, ניו זילנד. סמואה מיוצגת בגרמניה באמצעות שגרירותה בבריסל, בלגיה. מדיה וקבצים בנושא יחסי גרמניה–סמואה בוויקישיתוף יחסי גרמניה–סמואה, באתר משרד החוץ הגרמני יחסי גרמניה–סמואה, באתר משרד החוץ הגרמני
מפרץ המלך ג'ורג'

האם התכוונתם ל... אנטארקטיקה מפרץ המלך ג'ורג' (אנטארקטיקה) – מפרץ בחוף הדרומי של אי המלך ג'ורג' (האי הגדול ביותר באיי שטלנד הדרומיים) איי פוקלנד מפרץ המלך ג'ורג' (איי פוקלנד) – מפרץ בצידו המערבי של אי פוקלנד המערבי באיי פוקלנד אוסטרליה מפרץ המלך ג'ורג' (טסמניה) – מפרץ במדינת טסמניה שבאוסטרליה מפרץ המלך ג'ורג' (אוסטרליה המערבית) – מפרץ במדינת אוסטרליה המערבית שבאוסטרליה ארצות הברית מפרץ המלך ג'ורג' (אלסקה) – מפרץ בחלק הדרום-מזרחי של מדינת אלסקה שבארצות הברית
מפרץ המלך ג'ורג' (אלסקה)

מפרץ המלך ג'ורג' (באנגלית: King George Bay) הוא מפרץ בחוף הצפון-מערבי של האי אטולין, בארכיפלג אלכסנדר, במחוז וראנגל (Wrangell County) בדרום-מזרח מדינת אלסקה שבארצות הברית. המפרץ ממוקם 3.2 קילומטרים מדרום לכניסה של מעבר צ'יצ'אגוף אל מצר סטיקיין. המפרץ ממוקם 12 קילומטרים דרומית-מערבית מהאי וראנגל. מפרץ המלך ג'ורג' באתר alaska.guide מפת אזור מפרץ המלך ג'ורג' מזג אוויר נוכחי מעודכן במפרץ המלך ג'ורג' תחזית מזג אוויר עדכנית ארוכת טווח עבור מפרץ המלך ג'ורג' סטטיסטיקות מזג אוויר עבור מפרץ המלך ג'ורג' נתוני שקיעת/זריחת שמש/ירח עדכניים עבור מפרץ המלך ג'ורג' נתוני גאות/שפל עדכניים עבור מפרץ המלך ג'ורג' מידע גאוגרפי
100 Days Before the Command

100 Days Before the Command (ברוסית: Сто дней до приказа; בעברית: 100 ימים לפני הפקודה) הוא סרט דרמה סובייטי משנת 1990, שבוים על ידי חוסיין ארקנוב. הסרט, שנוצר מספר חודשים לפני התפרקות ברית המועצות, עוקב אחרי שלושה מתגייסים לצבא האדום, זירין, בליקוב ואלין. לסרט אין מבנה סיפורי, ובמקום עלילה רציפה נעשה שימוש בווינייטות (סיפורים קצרים) כדי להראות את התנאים שבהם חיו אנשי הצבא הסובייטי. ולדימיר זמנסקי בתפקיד "האיש האלמוני" (The Unknown Man) ארמן ג'יגרחניאן בתפקיד מפקד החטיבה אולג וסילקוב בתפקיד אלין רומן גרקוב בתפקיד זוב ולרי טרושין בתפקיד קודרין אלכסנדר צ'יסלוב בתפקיד זיירין מיקהייל סולומטין בתפקיד בליקוב סרגיי רומנטסוב בתפקיד טיטרנקו סרגיי ביסטריטסקי בתפקיד סגן בכיר אומנוב ילנה קונדוליינן בתפקיד מוות (Death) אולג קוסיינוב בתפקיד מלאך (Angel) סרגיי סמיונוב בתפקיד קפטן מריה פוליטסיימקו בתפקיד אישה בשדה ואדים פיאנקוב בתפקיד טוראי ראשון יורי פוליאקוב אמר שהסרט היה רע, אך התחנן בפני הבמאי שייתן לו את ה-DVD של הסרט כשנסע לחוץ לארץ, כדי להרצות באוניברסיטאות בארצות הברית. "100 Days Before the Command", במסד הנתונים הקולנועיים IMDb (באנגלית) "100 Days Before the Command", באתר AllMovie (באנגלית) "100 Days Before the Command", באתר Rotten Tomatoes (באנגלית) "100 Days Before the Command", במסד הנתונים הקולנועיים KinoPoisk (ברוסית) '100 Days Before the Command' DVD, Peccadillo Pictures cat no. PPDV005
יחסי הממלכה המאוחדת – פיג'י

יחסי הממלכה המאוחדת–פיג'י הם היחסים בין הממלכה המאוחדת של בריטניה הגדולה וצפון אירלנד לבין הרפובליקה של פיג'י. במאה ה-19 החלו המתיישבים הראשונים להגיע מאירופה לפיג'י (אשר הביאו סוחרים הודים), והיא הפכה למושבה של האימפריה הבריטית בשנת 1874. פיג'י קיבלה עצמאות בשנת 1970, ומיד לאחר העצמאות, ב־10 באוקטובר 1970, כוננו שתי המדינות יחסים דיפלומטיים והיא הצטרפה לחבר העמים הבריטי. בשנת 1987 התחוללו במדינה שתי הפיכות צבאיות. ההפיכה הראשונה הגיעה בגלל הדומיננטיות של הקהילה ההודית בממשלת פיג'י והשנייה שהגיעה ארבעה חודשים לאחר מכן כנגד המונרכיה הבריטית. ישנם הרואים בשתי ההפיכות אירוע אחד שהחל ב-14 במאי והסתיים בסוף ההפיכה השנייה עם הכרזתה של פיג'י כ"הרפובליקה של פיג'י" ועשר שנים לאחר מכן כ"הרפובליקה של איי פיג'י". לאחר ההפיכה ב-1987 עזבה פיג'י את חבר העמים, אליו חזרה ב-1997, הושעתה ממנו ב-2000 והוחזרה ב-2001 , הושעתה בשנית ב-2006 והוחזרה לבסוף ב-2014). שר החוץ של פיג'י טבולה הביע דאגה ב-11 ביולי 2006 מפני מהלכי ממשלת בריטניה להפחתת נוכחותה באזור האוקיינוס השקט. "לא היינו מרוצים מכך ובהזדמנויות, הודענו להם על האיוולת שהחלטתם לצמצם את נוכחותם באוקיינוס השקט", אמר טבולה. בריטניה כבר סגרה את הקונסוליה שלה בקיריבטי ובעקבות זאת סגרה את משימותיה בטונגה בשנת 2005 ובוונואטו בשנת 2006. בריטניה פרשה גם ממזכירות קהילת האוקיינוס השקט, ארגון אזורי בו הייתה חברה מייסדת ותורמת גדולה. טבולה אמר כי הנסיגה הבריטית עשויה ליצור ואקום כוח שאחרים יכולים לנצל. עידן המלחמה הקרה החדשה עשוי להגיע לאזור האוקיינוס השקט, לדבריו, עם יריבות בין סין לטאיוואן, כמו גם בין סין ליפן. פיג'י מחזיקה בבריטניה נציבות עליונה בלונדון. בריטניה מחזיקה בפיג'י נציבות עליונה בסובה. מדיה וקבצים בנושא יחסי הממלכה המאוחדת – פיג'י בוויקישיתוף Derek Ingram, Commonwealth update Derek Ingram, Commonwealth update 2
The Man in Selya's Life

The Man in Selya's Life (בפיליפינית: Ang Lalaki sa Buhay ni Selya; בעברית: האיש בחייה של סלייה) הוא סרט פיליפיני שנוי במחלוקת משנת 1998, העוסק באישה שמתעמתת עם הדעה הקדומה שלה בתוך קהילת הרכלנים הלא-סובלניים וההומופוביים, כשהיא בוחרת בין שני גברים. העלילה מגוללת את סיפורה של סלייה (רוזנה רוסס), מורה בבית ספר. היא רוצה יותר מחויבות מצד בובי (גארדו ורסוזה), איתו היא מקיימת מערכת יחסים מינית, אך הוא מסרב לתת לה את מבוקשה ועוזב אותה. סלייה בורחת ובסופו של דבר מגיעה לעיירה קטנה, בה היא פוגשת את פילינג (אווה דארן), שגם עוסקת בהוראה, ואת דייב (ריקי דבאו), הומוסקסואל בארון. אנשי העיירה הם הומופוביים, והיא מתחילה לשמוע ביקורות מרושעות ורכילות שלוחת רסן כאשר היא מתחילה להיות במערכת יחסים עם דייב. סלייה מבינה שהדברים לא ייגמרו בטוב, בעוד דייב לא מעוניין במערכת יחסים מינית איתה, והיא נוטשת את דייב, אף על פי שהציע לה להינשא לו. סלייה חוזרת לבובי, רק כדי להתחרט על החלטתה, והוא הכניס אותה להיריון ועדיין לא השתנה. סלייה מחליטה אז לחזור לדייב ולגדל את הילד שלה איתו. בסופו של דבר, היא שמחה על החלטתה לחיות עם דייב באיחוד אזרחי, אף על פי שמערכת היחסים שלהם נשארה אפלטונית, ומבינה את ערכה כאישה. בסוף, בעוד בובי מנסה לקחת אותה ואת הילד שלהם מדייב, סלייה מתעמתת עם האירוניה שלה, ומפגינה באומץ את חוזק האופי שלה בעוד היא גוברת על תשוקותיה הגופניות ובוחרת בקשר היותר מתגמל רגשית. רוזנה רוסס בתפקיד סלייה ריקי דבאו בתפקיד דייב גארדו ורסוזה בתפקיד בובי אלן פול בתפקיד קרדינג אווה דארן בתפקיד פילינג כריספין פינדה בתפקיד אימו גיגי לוקסין בתפקיד בלן סנדיק מילאדו בתפקיד אבט מאקי וילאלון בתפקיד דידיי ג'ון נילסן אפילדו בתפקיד רמונסיטו רנטו דל פרדו בתפקיד אמבו וירג'י לופז בתפקיד דידינג "The Man in Selya's Life", במסד הנתונים הקולנועיים IMDb (באנגלית) "The Man in Selya's Life", באתר AllMovie (באנגלית) "The Man in Selya's Life", במסד הנתונים הקולנועיים KinoPoisk (ברוסית)
אובך

אובך הוא תופעה בה נמצאים חלקיקים שונים כמו גרגרי חול ואבק באוויר ומקשים על הראייה והנשימה. תופעה זו מתרחשת כאשר שכבת אוויר יציבה בשם אינוורסיה מונעת מן האובך לעלות למעלה ולהתפשט, לכן הוא נשאר בשכבות נמוכות יחסית. כאשר שכבה זו נמצאת החלקיקים השונים מצטברים ויוצרים ענן מזוהם. האינוורסיה היא שכבה נמוכה, ולכן, כדי להפחית את האובך מפעלים בונים את ארובתם בגובה רב על מנת שהעשן יעבור את גובה האינוורסיה. בנוסף, האובך עשוי להגיע עם זרמי אוויר מדבריים. לדוגמה, במדינה כמו ישראל, זרמי אוויר מדבריים עשויים להגיע ממצרים (מדבר סהרה), ירדן, סעודיה ועוד. האוויר עם החול מגיע ושוקע בישראל עד אשר מגיע גשם או השתנות שכבת האינוורסיה. סופת חול ערפיח ד"ר איתי גל, מה קורה בגוף כשנושמים באובך - ואיך להתגונן?, באתר ynet, 11 בפברואר 2015 ברוך גיאן, ברוך הבא: ירושלים של אבק, בבלוג "עונג שבת", ספטמבר 2015 מה זה אובך?, באתר אנציקלופדיה אאוריקה אובך, באתר אנציקלופדיה בריטניקה (באנגלית)
גביע המדינה בכדורגל 2020/2021

גביע המדינה בכדורגל לעונת 2020/2021 היא התחרות ה-82 מאז היווסדה וה-68 מאז קום מדינת ישראל. משחקי התחרות החלו ב-19 בנובמבר 2020, ומשחק הגמר נערך ב-2 ביוני 2021. עקב הסגר השני במגפת הקורונה משחקי הליגות הנמוכות בישראל נדחו. לפיכך הוחלט כי כל קבוצות ליגה ב' ו-ליגה ג' לא ייקחו חלק בתחרות. הזוכה בשנה זו היא מכבי תל אביב בניצחון על הפועל תל אביב 1:2 בהארכה. זהו הניצחון ה-24 של מכבי תל אביב בגמר גביע המדינה. עקב הרחבת מספר קבוצות בליגה א' 8 קבוצות (4 מכל מחוז) החלו בשלב מוקדם יותר. המנצחות בשלב זה העפילו לסיבוב החמישי. בשלב זה משתתפות קבוצות 4 המנצחות מהשלב הקודם ויתר קבוצות ליגה א' ומתמודדות ביניהן לפי חלוקה למחוזות צפון ודרום. המנצחות מעפילות לסיבוב השביעי. (הסיבוב השישי בוטל). בסיבוב משתתפות המעפילות מן הסיבוב החמישי ובנוסף 12 קבוצות מהליגה הלאומית כאשר 4 קבוצות נוספות מהלאומית מעפילות אוטומטית לסיבוב השמיני לפי הגרלה (הפועל ירושלים, סקציה נס ציונה, הפועל עפולה והפועל כפר שלם). הסיבוב בהשתתפות 14 המעפילות מן הסיבוב השביעי, 4 קבוצות מהליגה הלאומית שהעפילו אוטומטית וכל 14 קבוצות ליגת העל. משחקי הסיבוב שוחקו בין 19 בפברואר 2021 ל-22 בפברואר 2021. הסיבוב בהשתתפות 16 המעפילות מהסיבוב השמיני. משחקי הסיבוב שוחקו בין 15 במרץ 2021 ל-17 במרץ 2021. הסיבוב בהשתתפות 8 המעפילות משמינית הגמר. משחקי הסיבוב שוחקו בין 20 באפריל 2021 ל-22 באפריל 2021. הסיבוב בהשתתפות ארבע המעפילות מרבע הגמר. שני המשחקים תוכננו להיערך באצטדיון בלומפילד בתאריכים 11-12 במאי 2021, אך בעקבות התחוללות מבצע שומר החומות נקבע כי חצי הגמר בין הפועל תל אביב לבין בית"ר תל אביב בת ים יערך בתאריך 19 במאי, וחצי הגמר בין מכבי חיפה לבין מכבי תל אביב יערך בתאריך 20 במאי, שניהם באצטדיון הצפוני סמי עופר, וללא קהל במגרש. ערך מורחב – גמר גביע המדינה בכדורגל 2021 עונת 2020/2021 בליגת העל בכדורגל עונת 2020/2021 בליגה הלאומית ליגה א' (כדורגל) עונת 2021/2022 בליגה האזורית אלוף האלופים גביע המדינה בכדורגל גביע המדינה בכדורגל נשים 2020/2021 מדיה וקבצים בנושא גביע המדינה בכדורגל 2020/2021 בוויקישיתוף עונת 2020/2021 בגביע המדינה, באתר ההתאחדות לכדורגל בישראל
פרס ח'וברי

פרס ח'וברי (בשוודית: Sjöbergpriset) הוא פרס שנתי בין־לאומי, המיועד ליחידים או לקבוצות מחקר שתרמו משמעותית למחקר הסרטן. הפרס מורכב מ־100,000 דולר אמריקאי כבונוס פרטי ו־900,000 דולר כמענק מחקר למימון מחקרים עתידיים, המהווים סך של מיליון דולר אמריקאי, נכון לשנת 2024. הפרס ממומן על ידי קרן ח'וברי והאקדמיה השוודית המלכותית למדעים אחראית להחלטה על זוכי הפרס. הקרן הוקמה בשנת 2016 על ידי איש העסקים בנגט ח'וברי, שתרם שני מיליארד קרונות שוודיות (כ־240 מיליון דולר בשנת 2016) לצורך קידום מחקר מדעי המתמקד בסרטן, בריאות ואיכות הסביבה והפרס הראשון הוכרז ב־14 בפברואר 2017. להלן רשימת הזוכים נכון לשנת 2024: אתר האינטרנט של קרן ח'וברי (באנגלית) אתר האינטרנט של הפרס באקדמיה השוודית המלכותית למדעים (באנגלית) The Sjöberg Foundation, The Sjöberg prize, Laureates. "The Sjöberg prize". sjobergstiftelsen.se. Sweden: The Sjöberg Foundation. 2016. Archived from the original on 4 November 2017. Retrieved 5 November 2017. "2018's Sjöberg Prize awarded for unique treatment that cures a once fatal cancer". Royal Swedish Academy of Sciences. 5 February 2018. Retrieved 12 November 2018. Targeted treatment of cancer receives the Sjöberg Prize". kva.se. Retrieved 20 March 2019 Sjöberg Prize awarded for decisive discoveries about cell growth 3 February 2020 New knowledge about a cancer pharmaceutical led to the Sjöberg Prize, kva.se, 15 February 2021 Discovery about a cause of prostate cancer rewarded with the Sjöberg Prize, kva.se, 14 February 2022 Sjöberg Laureate brings new hope to people with lung cancer, kva.se, 15 February 2023 She is awarded the Sjöberg Prize for laying the foundations of a cancer vaccine, kva.se, 14 February 2024